וראייטי (ארגון)

וראייטי, ארגון הצדקה לילדים נוסד בפיטסבורג, פנסילבניה ב-10 באוקטובר 1927 כאשר קבוצה של אחד-עשר גברים המעורבים בעסקי הבידור, הקימו מועדון חברתי בשם "מועדון וראייטי" (במקור: Variety Club). בערב חג המולד 1928, תינוקת צעירה הושארה על מדרגות בית קולנוע הקשור למועדון. עם התינוקת היה פתק שבו נאמר:
"בבקשה טפלו בתינוקת שלי. שמה קתרינה. אני לא יכולה לטפל בה עוד. יש לי עוד שמונה אחרים. בעלי מחוסר עבודה. היא נולדה בחג ההודיה. תמיד שמעתי על טוב לבם של אנשי הבידור ואני מתפללת לאל שתדאגו לה. על החתום, אם שבורת לב".
מאחר שכשלו הניסיונות לאתר את האם, לקחו על עצמם חברי מועדון וראייטי את האחריות לממן את הוצאות המחיה והחינוך של הילדה. בשלב מאוחר יותר החליט המועדון לאסוף כסף עבור ילדים נזקקים אחרים.
מאז הארגון גדל, וכיום הוא כולל שלוחות ב-13 מדינות בעולם: אוסטרליה, אירלנד, ארצות הברית, ברבדוס, בריטניה, דרום אפריקה, הולנד, יפן, ישראל, מקסיקו, ניו זילנד, צרפת וקנדה.
שמו המלא של הארגון הוא "וראייטי, ארגון הצדקה לילדים" (במקור: Variety, The Children's Charity), אך השם משתנה ממדינה למדינה. לדוגמה, בהולנד הארגון ידוע בשם "Bio Arnhem", בעוד שבארצות הברית הוא עדיין נקרא בשם "Variety Club" (מועדון וראייטי). מטרות הצדקה, לעומת זאת, זהות בכל העולם. כל שלוחות הארגון מחויבות לאסוף כספים עבור מתן עזרה לילדים בעלי צרכים מיוחדים.
למרות היותו של הארגון פתוח בפני כל מתנדב באשר הוא, הוא עדיין מחזיק בקשרים חזקים עם עולם הבידור והספורט. דוגמה טובה לקשר של הארגון אל עולם הבידור, הוא ערב ההתרמה הנערך מדי שנה בערוץ רשת 13 הישראלי (בעבר בערוץ 2), כחלק מלוח השידורים המיוחד הנבנה לאותו הצורך.

סיכות לב הזהב

סיכות לב הזהב הופיעו לראשונה בארגון וראייטי הבריטי ביום ולנטיין של שנת 1991, ומאז התפשטו ברחבי העולם. מאז הצגתן, יותר מחמישים מיליון סיכות נמכרו ברחבי העולם, וסיפקו יותר מ-100 מיליון דולר עבור ארגון וראייטי, והמיזמים הרבים שלו עבור ילדים.

וראייטי ישראל

"וראייטי ישראל", מוסד ללא כוונות רווח (מלכ"ר), נוסד בשנת 1967 על ידי חיים הרצוג, רות דיין, מאיר וייסגל, חיים טופול וחברים במטרה לסייע במגוון דרכים לילדים עם צרכים מיוחדים: טיפולים רפואיים, פארארפואיים (ריפוי ועיסוק, פיזיותרפיה, רכיבה טיפולית וכו'), תמיכה מקצועית, רכישת עזרים טיפוליים ושיקומים (כסאות גלגלים, אינסרטים, מתקני רחצה, משקפיים, מכשירי שמיעה וכו')
ארגון וראייטי מסייע לכל סוגי הפגיעויות והחולי, כל זמן שזה כרוני ומספק עזרה פרטנית ורב שנתית לאותו הילד.
הארגון מסייע למשפחות ממעמד סוציואקונומי בינוני ומטה, מדי שנה משודר ברשת 13 (בעבר בערוץ 2 ברשת) ערב התרמה למען ילדי וראייטי ישראל ואת האירוע הנחו בין היתר יאיר לפיד, אבי קושניר ואליאנה תדהר.

החזון והקוד האתי

לסייע לילדים עם צרכים מיוחדים, להקל עליהם, להטיב את יומם, וולוות אותם בתהליך ההשתלבות השיקומית והחברתית בחבר הישראלית.
כבוד האדם - מתן סיוע תוך שמירה על סודיות ופרטיות הילדים והמשפחות.
אחריות - פעילות מתוך מעורבות, שיקול דעת, יוזמה ובמסגרת סמכות.
שירות - פעילות למתן שירות איכותי, ובפרק זמן סביר, כלפי הילדים ובני משפחותיהם, הספקים והמטפלים.
אמינות - פעילות ללא כל דופי על פי כללי מינהל תקין, ומחויבות לאמינות, שקיפות יושרה ושימוש הולם במידע.
מצוינות - הארגון מחויב לפעול למצוינות, בכל ל הפעילויות אותן הוא מבצע, תוך שאיפה לשיפור מתמיד של ההישגים.
מקצועיות - עובדי הארגון, מתנדבים ומנהלי וישאפו לרכוש את הידע המקצועיות המיומנויות הנדרשים לביצוע תפקידם.
שיוויוניות- מתן סיוע על בסיס שיוויוני, ללא הבדל דת, גזע ומין, בהתאם לצורכי הילדים.
שותפויות - הארגון רואה בתורמים שותפים לעשייה ולסיוע.
שליחות - עובדי הארגון, מתנדביו ומנהליו יפעלו מתוך תחושת שליחות, ויהיו נכונים לתרום ככל שביכולתם לסייע לילדים ובבתי משפחותיהם.

מרכז וראייטי ירושלים

מרכז וראייטי ירושלים משמש משנת 1994 בית חם לילדים עם צרכים מיוחדים ובני משפחותיהם, ופועל לקדם את זכותו של כל ילד למירב ההזדמנויות, למיצוי כישרונותיו ויכולותיו ולקידום השתלבותו בחברה.
המרכז מעניק שירות ומטפל בילדים עם צרכים מיוחדים ובילדים רגילים מכל מגזרי החברה הישראלית: יהודים, ערבים, דתיים וחילוניים, למען שילובם המיטבי בחברה הישראלית.
מרכז וראייטי ירושלים משתייך לארגון וראייטי העולמי, ופועל בשיתוף עם וראייטי ישראל.
ייחודו של מרכז וראייטי ירושלים בכך שהוא מאגד תחת קורת גג אחת מכלול מסגרות טיפוליות ותמיכתיות, בהן משתתפים מאות ילדים בני שבעה חודשים ועד לגיל 18, מירושלים וסביבותיה. המרכז מטפל בילדים בעלי צרכים מיוחדים ובילדים רגילים מכל מגזרי החברה הישראלית. המרכז מטפל בילדים בעלי צרכים מיוחדים ובילדים רגילים מכל מגזרי החברה הישראלית: דתיים, יהודים, ערבים, דתיים וחילוניים, למען שילובם המיטבי בחברה הישראלית.